Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu korosti, -
että on tärkeää muistuttaa USA:lle ja muille juutalaisvaltion liittolaisille,-
että Iran on heidän vihollisensa ja Israel liittolaisensa.
Eurooppaan hyökyy siirtolaisia Lähi-idästä ja Pohjois-Afrikasta.
Kaksi eurooppalaismaata pohtii teräksisen turva-aidan pystyttämistä -
joillekin rajoilleen, kuten Israelilla on Egyptin vastaisella rajalla.
Venäjän presidentti Putinin mukaan Syyrian presidentti Assad on valmis -
pikaisiin parlamenttivaaleihin ja vallan jakoon terveen opposition kanssa.
Pääministeri Netanjahu, joka on myös Israelin ulkoministeri, -
osallistui juutalaisen uudenvuoden juhlaan ulkoministeriössä.
Hän kiitti puheessaan Israelin diplomaatteja siitä, -
että he pitävät esillä Israelin intres- sejä kansainvälisessä yhteisössä.
Netanjahu sanoi puheessaan, -
että yksi juutalaisvaltion kolmesta haastavimmasta tehtävästä -
on torjua eri ryhmien ja valtioiden pyrkimykset -
halventaa Israelin asemaa kansainvälisessä yhteisössä.
Meidän on torjuttava jatkuvasti juutalaisvaltion halventamista.
Meillä on voima tehdä se, toisin kuin historiamme tuhansina vuosina, -
jolloin emme voineet mitään juutalaisten halventamiselle.
Se mikä pätee juutalaisiin, pätee myös juutalaisvaltioon, -
tosin yhdellä erolla: meillä on valtio.
Nyt meillä on armeija, hallitus ja ulkoministeriö.
Me torjumme jatkuvasti valheita ja hillitsemme boikotteja.
Se vaatii valtavaa älyllistä ja emotionaalista panosta.
Netanjahu puhui myös Iranin ydinohjelmasopimuksesta ja korosti, -
että on tärkeää muistuttaa USA:lle ja muille Israelin liittolaisille, -
että Iran on niiden vihollinen ja Israel liittolainen.
On tärkeää pitää vahva yhteys perinteisiin liittolaisiimme, -
etenkin USA:han, myös erimieli- syyksien tullessa, ja niitähän on.
Useimmat amerikkalaiset ovat samaa mieltä kanssamme Iranin vaarasta.
On tärkeää iskostaa USA:n yleiseen mielipiteeseen -
tulevina vuosikymmeninä se tosiasia, että Iran on USA:n vihollinen, -
mitä Irankin julistaa avoimesti, ja että Israel on USA:n liittolainen.
Sillä on tärkeitä seurauksia Israelin turvallisuudelle.
Israelin presidentti Rivlin saapui Vatikaaniin viralliselle vierailulle.
Hän tapasi paavi Franciscuksen. He keskustelivat iskuista -
Israelin kristillisille verkkosivuille. Iskuista epäillään äärijuutalaisia.
Toinen aihe oli kriisi valtion rahoituk- sesta Israelin kristillisille kouluille.
Vaikka lukuvuosi on virallisesti alkanut Israelissa, -
kristilliset koulut ovat yhä kiinni.
Ne syyttävät asiasta valtion leikkauksia.
Rivlin vakuutti paaville, että kaikki osapuolet -
pyrkivät ratkaisemaan kriisin mahdollisimman pian.
Paavi Franciscus kehotti Israelia ja palestiinalaisia palauttamaan -
luottamuksen kansojen välille ennakkoehtona suorille neuvotteluille.
Tämä oli Rivlinin ensimmäinen tapaaminen paavin kanssa virassaan.
Eurooppaan hyökyy siirtolaisia Lähi-idästä ja Pohjois-Afrikasta.
Kaksi eurooppalaismaata pohtii teräksisen turva-aidan pystyttämistä -
joillekin rajoilleen, kuten Israelilla on Egyptin vastaisella rajallaan.
Unkari ja Bulgaria ovat tehneet alustavia tiedusteluja aidan ostosta.
Kumpikin EU-maa vahvistaa rajojaan estääkseen siirtolaisia, -
joista monet ovat sotapakolaisia, käyttämästä maita -
portteina rikkaampiin pohjoisen ja lännen maihin, etenkin Saksaan.
Aita olisi 5―6 metriä korkea, ja sen päällä olisi piikkilankaa, -
kameroita ja liiketunnistimia. Sen pystytys kuitenkin -
herättäisi muistoja kylmästä sodasta ja ärsyttäisi EU-viranomaisia.
Näiden mukaan aita ei auttaisi ratkaisemaan kriisiä.
Bulgarialaiset ja unkarilaiset viranomaiset vihjasivat, -
että turva-aidasta keskustellaan, mutta eivät selventäneet asiaa.
Euroopan komission mukaan komissio vastustaa aitojen rakentamista, -
mutta hyväksyy, että jokainen valtio päättää itse rajojensa puolustuksesta.
Israelin Egyptin vastainen raja-aita rakennettiin kolmessa vuodessa.
Se valmistui vuonna 2013 estämään afrikkalaissiirtolaisten tulvaa -
ja suojelemaan Israelia islamistikapinallisten iskuilta.
Turvallisuusasiantuntijoiden mukaan aidan onnistumisprosentti on 99.
He lisäsivät, että aidan pystytys Unkariin ja Bulgariaan -
parantaisi merkittävästi niiden turvallisuutta.
Sitten Syyrian konfliktiin.
Venäjän presidentti Putin sanoi, että Syyrian presidentti Assad on valmis -
pikaisiin parlamenttivaaleihin ja vallan jakoon terveen opposition kanssa.
Putinin kommentit kertovat hieman, mitä Venäjä saattaisi pitää -
soveliaana ratkaisuna Venäjän liittolaisen, Assadin, asialle.
Venäjä on tehnyt selväksi, ettei se tahdo Assadia syrjäytettävän.
ISISin Syyrian ja Irakin aluevaltausten nojalla Venäjä on kehottanut -
Assadin ulkomaisia vastustajia, kuten USA:ta ja Saudi-Arabiaa, -
yhteistyöhön Assadin kanssa yhteistä vihollista vastaan.
Tahdomme muodostaa kansainvälisen liittouman -
terrorismia ja ekstremismiä vastaan.
Toteutamme sen neuvottelemalla yhdysvaltalaiskumppaniemme kanssa.
Olen henkilökohtaisesti keskustellut asiasta presidentti Obaman kanssa, -
Turkin presidentin kanssa, Saudi-Arabian johtajien kanssa, -
Jordanian kuninkaan kanssa, Egyptin presidentin kanssa -
sekä muiden kumppanien kanssa.
Jos on mahdotonta järjestää liittoumaa suoraan kentälle -
kaikkien terrorismin vastaisesta taiste- lusta kiinnostuneiden maiden kanssa,-
on tarpeen muodostaa edes jonkin- lainen koordinointi niiden kesken.
Pyrimme siihen suuntaan.
Venäjä tahtoo USA:n johtaman liittouman tekevän yhteistyötä -
Syyrian ja Irakin armeijoiden, maltil- listen Assadia vastustavien ryhmien -
sekä kurdijoukkojen kanssa kentällä.
Kapinalliset ovat kieltäytyneet yhteistyöstä hallinnon kanssa.
Ne pelkäävät, että se oikeuttaisi Assadin vallan.
Länsimaat ja Persianlahden maat pitävät Assadia osana ongelmaa.
Venäjä on Assadin tärkein liittolainen.
Putin sanoi maansa tajunneen Syyrian poliittisen muutoksen tarpeen, -
mutta korosti, että muutos pitää olla syyrialaiskumppanien hyväksymä, -
ei ulkoisten valtojen, joilla olisi asiassa omat intressinsä.
Ymmärrämme, että poliittista muutosta tarvitaan.
Teemme yhteistyötä syyrialaiskumppaniemme kanssa.
Yleinen käsitys on, että jos terrorismia vastaan taistellaan yhdessä, -
sen rinnalla pitäisi käynnistää poliittinen prosessi itse Syyriassa.
Syyrian presidentti on samaa mieltä. Pitäisi pitää varhaiset vaalit -
ja järjestää yhteyksiä terveeseen oppositioon ja tuoda ne hallitsemaan.
Tämä asia koskee Syyrian sisäistä tilannetta.
YK:n mukaan Syyriassa on neljän vuoden sisällissodan aikana -
kirjattu 220 000 kuolonuhria.
Tarkkailijaryhmien mukaan todellinen uhriluku -
voi hyvin olla puoli miljoonaa ihmistä.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Shabat shalom! Nähdään maanantaina!
Suomennos: Maija Tuukkanen